**Obrazac A1**

*Zagorje*

**Krapinsko-zagorska županija**

**IZMJENA DOKUMENTACIJE, 12. veljače 2019.**

**JAVNI NATJEČAJ**

**za financiranje programa i projekata poljoprivrednih udruga Krapinsko-zagorske županije u 2019. godini**

**UPUTE ZA PRIJAVITELJE**

Datum raspisivanja natječaja: 25. siječnja 2019. godine

Rok za dostavu prijava: 25. veljače 2019. godine

Izmjena je sastavni dio **Javnog natječaja za financiranje programa i projekata poljoprivrednih udruga Krapinsko-zagorske županije za 2019. godinu** koji je otvoren do 25. veljače 2019.

U otvorenom Javnom natječaju za financiranje programa i projekata poljoprivrednih udruga Krapinsko-zagorske županije za 2019. godine, objavljenom na službenim mrežnim stranicama Krapinsko-zagorske županije (<http://www.kzz.hr/natjecaj-financiranje-programa-poljo-udruga-2019>) dana 25. siječnja 2019. godine, izmjena dokumentacije odnosi se na:

* Upute za prijavitelje

UPUTE ZA PRIJAVITELJE

3. PRIHVATLJIVE AKTIVNOSTI I TROŠKOVI

Tekst točke 3.3. mijenja se i glasi:

U proračunu programa/projekata poljoprivrednih udruga koje se prijavljuje na ovaj Javni natječaj ne smiju biti uvršteni sljedeći troškovi:

* carinske i uvozne pristojbe ili bilo kakve druge naknade;
* novčane kazne, financijske kazne i parnični troškovi;
* operativni troškovi,
* troškovi konverzije, naknade i gubici po tečajnim razlikama vezani uz bilo koji devizni račun u eurima za određenu komponentu kao i drugi čisto financijski izdaci;
* troškovi koji se odnose na plaćanje režijskih troškova (npr. troškovi potrošnje električne energije, vode, komunalija, fiksnih i mobilnih telefona i sl.) koji glase na ime fizičke osobe;
* regres, božićnice, doprinosi za dobrovoljna zdravstvena i mirovinska osiguranja koja nisu obvezna prema nacionalnom zakonodavstvu, financijske nagrade te prigodni darovi, kao i druge slične naknade zaposlenicima i članovima udruge;
* dugovi udruge koji su nastali bez obzira iz kojih razloga, troškovi kamata, kao ni aktivnosti koje spadaju u redovitu djelatnost udruge (primjerice troškovi održavanja skupštine udruge, upravnog odbora udruge i slično);
* PDV, osim PDV-a koji je prihvatljiv kao trošak sukladno nacionalnom zakonodavstvu o PDV-u.
* troškovi ugostiteljskih usluga.